इसदे पिच्छूं मनसादेवी दे बावें गी बीएं दी मदद देइयै उत्थें सब्जियां लुआइयां। फुल-गोभी, मटर ते टींडे लुआए। रामनगरै च करेले, भिंडियां, भट्ठे, मर्चां, कद्दूं, घ्यो-घंडोलियां, अल्लां ते पैह्लें बी राहियां जंदियां हियां। कसरोड़, टंढ़ालक, गुआलमंडे, सरीढ़ी, स्यूल, स’रेआं, मूलियां, पालक ते मेथरेआं दे साग बी हुंदे हे। फफानूं, तरटालू, पत्हाल ते गुच्छियां जंगलै च आम हुंदे। बनकशां, रसौंत, ते गंदा-बरोजा रामनगरै दी धनराशि ऐ। कलाड़ी रामनगरै जनेही कुतै बनदी गै नेईं। घ्यो ते मखीर इत्थूं दा दूर-दूर जन्दा हा।